stanford-oval/wikipedia huggingface dataset:
ฮายามะ

| ฮายามะ 葉山町 |
| --- | --- |
เมือง
ศาลาว่าการเมืองฮายามะ
   ธง ตรา
ที่ตั้งของเมืองฮายามะในจังหวัดคานางาวะ (เน้นสีเหลือง)
ฮายามะ 
พิกัด: 35°16′21″N 139°35′10″E﻿ / ﻿35.27250°N 139.58611°E﻿ / 35.27250; 139.58611
ประเทศ: ญี่ปุ่น
ภูมิภาค: คันโต
จังหวัด: คานางาวะ
อำเภอ: มิอูระ
พื้นที่
 • ทั้งหมด: 17.06 ตร.กม. (6.59 ตร.ไมล์)
ประชากร (1 มิถุนายน 2012)
 • ทั้งหมด: 32,835 คน
 • ความหนาแน่น: 1,920 คน/ตร.กม. (5,000 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
สัญลักษณ์:  
• ต้นไม้: สนดำญี่ปุ่น
• ดอกไม้: กุหลาบพันปี
• สัตว์ปีก: นกกระจ้อยญี่ปุ่น
หมายเลขโทรศัพท์: 046-876-1111
ที่อยู่ศาลาว่าการ: 2135 Horinouchi, Hayama-machi, Miura-gun, Kanagawa-ken 240-0192
เว็บไซต์: http://www.town.hayama.lg.jp/
ฮายามะ (ญี่ปุ่น: 葉山町; โรมาจิ: Hayama-machi) เป็นเมืองที่ตั้งอยู่ในจังหวัดคานางาวะ ตอนกลางของเกาะฮนชู ประเทศญี่ปุ่น ณ มิถุนายน 2012 เมืองนี้มีประชากรประมาณ 32,835 คน ความหนาแน่น 1,920 คนต่อตารางกิโลเมตร และมีพื้นที่ทั้งหมด 17.06 ตารางกิโลเมตร สถานที่สำคัญในเมือง เช่น พระตำหนักฮายามะ ที่สำนักพระราชวังญี่ปุ่นได้เข้ามาดูแลรักษาตั้งแต่ปี 1894
ภูมิศาสตร์

ฮายามะที่อยู่ทางตอนบนของคาบสมุทรมิอูระ ติดกับอ่าวซางามิในมหาสมุทรแปซิฟิก พื้นที่ดังกล่าวมีภูมิอากาศแบบอบอุ่นชื้นภาคพื้นสมุทร โดยมีฤดูหนาวเป็นระยะเวลาสั้น ๆ และฤดูร้อนที่ชื้น
ภูมิศาสตร์ > เทศบาลข้างเคียง

ซูชิ
โยโกซูกะ
ประวัติศาสตร์

ในยุคเอโดะ ส่วนทางตะวันออกของแคว้นซางามิทั้งหมดเป็นดินแดนเท็นเรียว ซึ่งอยู่ภายใต้การควบคุมโดยตรงของรัฐบาลโชกุนโทกูงาวะ และปกครองโดยฮาตาโมโตะ (ซามูไรผู้ขึ้นตรงต่อโชกุน) หลายคน ในช่วงการปฏิรูปที่ดินในช่วงต้นของยุคเมจิในปี 1889 ได้มีการจัดโครงสร้างพื้นที่ใหม่โดยการรวมหกหมู่บ้านให้เป็นหมู่บ้านฮายามะ และต่อมาได้รับการยกฐานะเป็นเมืองในปี 1925
เศรษฐกิจ

ถึงแม้ว่าไม่มีทางรถไฟเชื่อมต่อ แต่ฮายามะก็เป็นเมืองที่อยู่อาศัยหลักของผู้ที่เดินทางไปทำงานที่โตเกียวและโยโกฮามะ และมีสถานที่พักตากอากาศยอดนิยมเนื่องจากสภาพอากาศที่อบอุ่น ผลผลิตทางการเกษตร ได้แก่ เห็ดชีตาเกะ และเนื้อวัวยี่ห้อหนึ่งที่รู้จักกันในชื่อ "ฮายามะ-กีว"
การขนส่ง

ทางหลวงสายหลักในฮายามะคือ ทางหลวงญี่ปุ่นหมายเลข 134 เมืองนี้ไม่มีรถไฟให้บริการ แต่คนมักเดินทางโดยใช้ทางรถไฟสายโยโกซูกะ ลงสถานีซูชิ หรือทางรถไฟสายหลักเคคิว ลงสถานีชินซูชิ (สถานีซูชิฮายามะ) ซึ่งเป็นสถานีที่ใกล้ที่สุดในเมืองข้างเคียง
เมืองพี่น้อง

– คูซัตสึ จังหวัดกุมมะ ตั้งแต่มีนาคม 1969
– นครโฮลด์ฟาสต์เบย์ (Holdfast Bay) รัฐเซาท์ออสเตรเลีย (ประเทศออสเตรเลีย) ตั้งแต่ปี 1997; วันที่ 18 พฤศจิกายน 2009 รองนายกเทศมนตรีโฮลด์ฟาสต์เบย์ได้เขียนจดหมายลงนามเพื่อตักเตือนเมืองฮายามะในเรื่องการล่าวาฬของญี่ปุ่นในมหาสมุทร
บุคคลที่มีชื่อเสียง

เจ้าชายโทโมฮิโตะแห่งมิกาซะ (1946–2012) สมาชิกราชวงศ์ญี่ปุ่น พระโอรสพระองค์แรกของเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ
ยาซูโกะ โคซูเงะ (ญี่ปุ่น: 小菅 寧子; โรมาจิ: Kosuge Yasuko; เกิด 1974) อดีตนักเล่นวินด์เซิร์ฟชาวญี่ปุ่น
เซไก (เกิด 1991) นักร้อง นักเต้น และไอดอลเจป็อป, สมาชิกและหัวหน้าวงเจป็อป Fantastics from Exile Tribe (ชื่อจริง: เซไก ยามาโมโตะ, ญี่ปุ่น: 山本 世界; โรมาจิ: Yamamoto Sekai)
มิวะ (miwa; เกิด 1990) นักร้อง นักแต่งเพลง และนักแสดงหญิงชาวญี่ปุ่น
แหล่งข้อมูลอื่น

เว็บไซต์ทางการ (ภาษาญี่ปุ่น)
เบน มี

| 0 | 1 | 2 | 3 |
| --- | --- | --- | --- |
 มีกับเบิร์นลีย์ในปี ค.ศ. 2015
ข้อมูลส่วนตัว
ชื่อเต็ม:  เบนจามิน โทมัส มี
วันเกิด:   (1989-09-21) 21 กันยายน ค.ศ. 1989 (35 ปี)
สถานที่เกิด:  เซล อังกฤษ
ส่วนสูง:  6 ft 0 in (1.83 m)
ตำแหน่ง:  กองหลัง
ข้อมูลสโมสร
สโมสรปัจจุบัน:  เบรนต์ฟอร์ด
หมายเลข:  16
สโมสรเยาวชน
2006–2008:  แมนเชสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2008–2012 |  แมนเชสเตอร์ซิตี |  0 |  (0) |
| 2011 |  → เลสเตอร์ซิตี (ยืมตัว) |  15 |  (0) |
| 2011–2012 |  → เบิร์นลีย์ (ยืมตัว) |  19 |  (0) |
| 2012– 2022 |  เบิร์นลีย์ |  332 |  (12) |
| 2022– |  เบรนต์ฟอร์ด |  30 |  (3) |
ทีมชาติ
| 2007–2008 |  อังกฤษ อายุไม่เกิน 19 ปี |  3 |  (1) |
| 2009 |  อังกฤษ อายุไม่เกิน 20 ปี |  5 |  (0) |
| 2010–2011 |  อังกฤษ อายุไม่เกิน 21 ปี |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เบนจามิน โทมัส มี (21 กันยายน ค.ศ. 1989 —) เป็นนักฟุตบอลชาวอังกฤษ ปัจจุบันเล่นตำแหน่งกองหลังให้กับเบรนต์ฟอร์ดในพรีเมียร์ลีก
มีเริ่มต้นอาชีพกับแมนเชสเตอร์ซิตี แต่ได้ลงเล่นให้กับสโมสรเพียงนัดเดียวในลีกคัพ ก่อนที่จะถูกปล่อยยืมตัวให้กับเลสเตอร์ซิตีและเบิร์นลีย์ โดยในปี ค.ศ. 2012 นั้น มีได้เซ็นสัญญาถาวรกับเบิร์นลีย์ เขายังเคยเล่นให้กับทีมชาติอังกฤษชุดเยาวชนตั้งแต่รุ่น U19 ถึง U21 โดยในรุ่น U21 นั้น เขาลงเล่นนัดแรกในนัดกระชับมิตรพบกับเยอรมนี
แหล่งข้อมูลอื่น

Profile เก็บถาวร 2020-08-15 ที่ เวย์แบ็กแมชชีน at the Burnley F.C. website
Profile เก็บถาวร 2012-10-23 ที่ เวย์แบ็กแมชชีน at the Football Association website
สถิติของ เบน มี ที่ Soccerbase
| ด ค กผู้เล่นชุดปัจจุบันของสโมสรฟุตบอลเบรนต์ฟอร์ด  |
| --- | --- |
 1 รายา  2 Thompson  3 Henry  4 Yearwood  5 Pinnock  6 Nørgaard  7 Canós  8 Jensen  9 Karelis  10 Benrahma  11 Watkins  12 Mokotjo  13 Gunnarsson  14 Dasilva  15 Forss  16 Valencia  17 Marcondes  18 ยอนซ็อน  19 Mbeumo  21 Dervişoğlu  22 Dalsgaard  23 Jeanvier  24 Fosu  25 Balcombe  26 Baptiste  28 Daniels  31 Žambůrek  32 Racic  33 Hammar  34 Oksanen  35 Roerslev  36 Mogensen  37 Read  38 Adams  39 Sery  40 O'Connor  41 Shepperd  ผู้จัดการ: ฟรังก์
เซียร์ รังสิต

| --- | --- |
ที่ตั้ง: อำเภอลำลูกกา, จังหวัดปทุมธานี 12130
ที่อยู่: 99 หมู่ 8 ตำบลคูคต
เปิดให้บริการ: 28 มีนาคม พ.ศ. 2531
ผู้พัฒนา: บริษัท เซียร์ พร็อพเพอร์ตี้ จำกัด (มหาชน)
ผู้บริหารงาน: บริษัท เซียร์ พร็อพเพอร์ตี้ จำกัด (มหาชน)
เจ้าของ: บริษัท เซียร์ พร็อพเพอร์ตี้ จำกัด (มหาชน)
จำนวนชั้น: 9
ที่จอดรถ: 6,500
เว็บไซต์: zeer.co.th
เซียร์ รังสิต (Zeer Rangsit) เป็นศูนย์การค้าเกี่ยวกับไอทีและอิเล็กทรอนิกส์ ดำเนินงานโดย บริษัท เซียร์ พร็อพเพอร์ตี้ จำกัด (มหาชน) ตั้งอยู่ที่ 99 หมู่ 8 ตำบลคูคต อำเภอลำลูกกา จังหวัดปทุมธานี 12130 (ไม่ได้ตั้งอยู่ในตำบลประชาธิปัตย์ อำเภอธัญบุรี ที่เป็นที่ตั้งของเทศบาลนครรังสิตแต่ผู้คนบริเวณนี้ถือว่าอยู่ในย่านรังสิตเพราะอยู่ใกล้เคียงกัน) ใกล้กับทางแยกถนนพหลโยธินกับจุดสิ้นสุดของถนนวิภาวดีรังสิต ในอดีตเคยมีสาขาเซียร์ ราชเทวี เปิดดำเนินการเมื่อปี พ.ศ. 2534
อาคาร

อาคารหลักของเซียร์ รังสิตเป็นอาคาร 9 ชั้น (รวมชั้นใต้ดิน) ส่วนใหญ่จะเปิดพื้นที่ให้เช่าร้านค้าประเภทไอที อาทิ คอมพิวเตอร์ ฮาร์ดแวร์ ซอฟต์แวร์ โทรศัพท์มือถือ กล้องถ่ายรูป ฯลฯ นอกจากนี้ยังมีศูนย์อิเล็กทรอนิกส์ ศูนย์ซ่อมคอมพิวเตอร์ ศูนย์รวมเครื่องใช้ไฟฟ้า เฟอร์นิเจอร์ อุปกรณ์กีฬา สถาบันไอที ร้านหนังสือ ซูเปอร์มาร์เก็ต ธนาคาร ภัตตาคาร ฯลฯ ชั้นใต้ดินส่วนใหญ่เป็นภัตตาคารและศูนย์อาหาร ชั้นสองช่วงกลางเป็นห้องโถงทะลุถึงชั้นห้าเป็นลานส่งเสริมการขาย ชั้นสามส่วนใหญ่เป็นไอทีซิตี้ ชั้นสี่ส่วนใหญ่เป็นเฟอร์นิเจอร์ ชั้นห้ามีลานกิจกรรมพิเศษ เช่นกิจกรรมแข่งขันหุ่นยนต์ หุ่นยนต์เลโก้ นัดพบแรงงาน ส่วนกลางของอาคารมีส่วนที่ต่อเติมอีก 10 ชั้น (มีลิฟต์แยกต่างหาก) ซึ่งใช้เป็น โรงแรมเอเชียแอร์พอร์ท สำนักงานสรรพากร จังหวัดปทุมธานี ห้องประชุมสัมมนา และพื้นที่สำนักงานให้เช่าอื่น ๆ
เดิมอาคารหลักของเซียร์ รังสิต แบ่งเป็นสองโซน ถ้ามองจากด้านหน้า โซนซ้ายเป็นศูนย์การค้าในชื่อ เซียร์ สตรีต (Zeer Street) และโซนขวาเป็นห้างสรรพสินค้าในชื่อ เดอะดีโป้ (The Depot) บริหารงานโดยบริษัท เดอะดีโป้อินเตอร์เนชั่นแนล จำกัด แต่เนื่องจากวิกฤตเศรษฐกิจ พ.ศ. 2540 ทำให้เดอะดีโป้ต้องปิดตัวไป และภายในปี พ.ศ. 2541 ได้รวมพื้นที่เข้าด้วยกันเป็นศูนย์การค้าทั้งอาคาร(ภายใต้สโลแกน ไอทีเซียร์ รังสิต)
นอกจากนี้ยังมีอาคาร โบ๊เบ๊รังสิต-รังสิตอาเขต อยู่ทางทิศใต้ ซึ่งเป็นศูนย์การค้าชั้นเดียว เปิดให้เช่าร้านขายสินค้าประเภทเสื้อผ้าเป็นหลัก บริเวณโดยรอบเป็นลานจอดรถ ลานจอดรถด้านหน้าบางส่วนถูกใช้เป็นตลาดนัดอาหารสำเร็จรูป ซึ่งมีร้านตั้งขายทุกวัน
ช่วงอุทกภัยในประเทศไทย พ.ศ. 2554 เซียร์ รังสิตก็ได้รับผลกระทบ ระดับน้ำท่วมสูงสุดมากกว่า 1 เมตรจากผิวถนน พื้นที่ชั้นใต้ดินเสียหายทั้งหมด แต่ชั้นหนึ่งเป็นต้นไปไม่ได้รับผลกระทบ สามารถเปิดให้บริการตามปกติ แต่ถึงแม้น้ำจะลดแล้วก็ต้องซ่อมแซมเป็นแรมเดือน บางร้านย้ายมาดำเนินกิจการชั่วคราวบริเวณชั้นหนึ่ง ตลาดนัดหน้าอาคารก็ได้รับผลกระทบเช่นกัน ทางเซียร์ได้ต่อเติมนั่งร้านเหนือระดับน้ำให้ตลาดนัดยังสามารถซื้อขายกันได้ เรียกกันอย่างไม่เป็นทางการว่า ตลาดนัดลอยน้ำ
อาคาร > THE Hub

ศูนย์รวมสินค้าแฟชั่นครบวงจร ประกอบไปด้วยศูนย์รวมสินค้าแฟชั่นค้าส่ง ทั้งสุภาพบุรุษและสุภาพสตรี เด็ก รวมถึงเครื่องประดับ เครื่องหนัง ศูนย์รวมกิ๊ฟช็อป เครื่องใช้ เครื่องสำอาง ของชำร่วย สถานเสริมความงาม ร้านทอง ของเล่น ฯลฯ โดยมีพื้นที่ขาย 3 ชั้น พื้นที่จอดรถในอาคารเดอะฮับสามารถจอดรถได้ประมาณ 500 คัน ภายในอาคารเซียร์ รังสิต 3,500 คัน และลานจอดรถด้านนอกอาคารกว่า 2,500 คัน
นอกจากนี้ ยังมีการเชื่อมการค้าทั้ง 2 อาคาร ด้วยทางเชื่อม sky walk ที่ชั้น 2 และชั้น 3 ทั้งโซนหน้าและด้านหลังของอาคาร เพื่อเพิ่มความสะดวกในการซื้อสินค้าและบริการ
แหล่งข้อมูลอื่น

เว็บไซต์ทางการของเซียร์ รังสิต
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะริเวอร์ฟรอนต์  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยนมอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  แม็คโคร โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตสึโคชิโฮลดิ้ง มิตสึโคชิ  |  |
| ในอดีต |  ไดมารู ไทยไดมารู  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตสึโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
เรียว (หน่วยเงิน)

เหรียญทองในยุคปีเคโชที่เรียกว่า โคบัง มีมูลค่าหนึ่งเรียว
เรียว (ญี่ปุ่น: 両; โรมาจิ: ryō) เป็นหน่วยเงินในอดีตของประเทศญี่ปุ่นซึ่งใช้ทองคำแลกเปลี่ยนตามระบบมาตราชั่งตวงวัดของญี่ปุ่น ใช้กันมากก่อนยุคเมจิ ถูกแทนที่โดยค่าเงิน เยน ในรัชสมัยจักรพรรดิเมจิ เมื่อวันที่ 27 มิถุนายน ค.ศ. 1871
อธิป เจริญชัยสกุลสุข

| เก่ง อธิป |
| --- | --- |

ข้อมูลพื้นฐาน
ชื่อเกิด: อธิป เจริญชัยสกุลสุข
รู้จักในชื่อ: Atip, Atrip
เกิด: 20 กุมภาพันธ์ พ.ศ. 2530 (37 ปี) กรุงเทพมหานคร ประเทศไทย
แนวเพลง: ป๊อบ, โซล, อะคูสติก
อาชีพ: นักร้อง, นักดนตรี, นักแต่งเพลง, โปรดิวเซอร์เพลง, พิธีกร, นักพากย์ และนักธุรกิจ
เครื่องดนตรี: กีตาร์
ช่วงปี: พ.ศ. 2542 - ปัจจุบัน
ค่ายเพลง: GMM Grammy  (2544 - 2547)  สหภาพดนตรี (2555 - 2559)

อดีตสมาชิก: วงลูกหิน (2544)
อธิป เจริญชัยสกุลสุข ชื่อเล่น เก่ง (เกิด 20 กุมภาพันธ์ พ.ศ. 2530) เป็นอดีตนักร้องเด็กวงลูกหินที่เคยมีผลงานภายใต้ค่ายจีเอ็มเอ็มแกรมมี่ ที่สร้างปรากฏการณ์ใหม่ในวงการดนตรีของเมืองไทยในยุคนั้น ด้วยการเป็นนักร้องเด็กที่อายุน้อยและเล่นกีตาร์เอง  และต่อมาเคยออกอัลบั้มเพลงเดี่ยวภายใต้ค่ายสหภาพดนตรี ปัจจุบันเขาเป็นนักร้อง, นักดนตรี, นักแต่งเพลง, โปรดิวเซอร์เพลง, พิธีกร, นักพากย์, โฆษณา และนักธุรกิจชาวไทย
เขามีส่วนร่วมในการแต่งเพลงของตัวเองในช่วงที่ทำเพลงในอัลบั้ม A Trip with Keng ในสังกัดค่ายเพลงสหภาพดนตรี และยังได้แต่งเพลงให้กับนักร้องคนอื่นๆ ด้วย   ผลงานเพลงล่าสุดของเขาในชื่อ "Atip อธิป" ในช่วง 2 ปีที่ผ่านมา ได้แก่ เพลง "สามฤดู", เพลง "รักไม่มีเสียง" และเพลง "ทำบุญด้วยอะไร"
ประวัติ > การศึกษา

เก่ง อธิป เข้าศึกษาในระดับชั้นอนุบาล 1 ที่โรงเรียนเธียรประสิทธิ์ศาสตร์ ระดับชั้นอนุบาล 2 และอนุบาล 3 ที่โรงเรียนอนุบาลพรประสิทธิ์ จากนั้นได้เข้าศึกษาในระดับประถมศึกษาและมัธยมศึกษาที่โรงเรียนอัสสัมชัญ เขาสำเร็จการศึกษาระดับปริญญาตรี จากสาขาวิชาภาษาไทย คณะมนุษยศาสตร์ มหาวิทยาลัยเกษตรศาสตร์
ประวัติ > อุปสมบท

เก่ง อธิป อุปสมบทเมื่อวันที่ 12 กันยายน พ.ศ. 2559 ณ วัดลาดปลาเค้า ถนนลาดปลาเค้า แขวงจรเข้บัว เขตลาดพร้าว กรุงเทพมหานคร แล้วได้เดินทางไปจำวัดอยู่ที่ศูนย์วิปัสสนาไร่เชิญตะวัน เก็บถาวร 2020-07-24 ที่ เวย์แบ็กแมชชีน ต.ห้วยสัก อ.เมือง จ.เชียงราย โดยได้เป็นลูกศิษย์ของพระเมธีวชิโรดม (วุฒิชัย วชิรเมธี) โดยได้ฉายาทางธรรมว่า อฺธิป สุเขสิโน แปลว่า ผู้แสวงหาสุข
ผลงานเพลง > วงลูกหิน

ปี พ.ศ. 2544 เก่ง อธิป เป็นหนึ่งในนักร้องดูโอเด็กร่วมกับ ร็อค - ดนตรี เดชะ ออกอัลบั้มเพลงภายใต้ชื่อวงลูกหิน อัลบั้ม ลูกหิน  ในสังกัดจีเอ็มเอ็ม แกรมมี่ โดยมีณรงค์ เดชะ อดีตนักร้องวงสเตอร์ เป็นโปรดิวเซอร์ โดยมีผลงานเพลง "Say โจ๊ะ" และเพลง "ฮือ...ฮือ" เป็นเพลงสร้างชื่อและยังอยู่ในความทรงจำของหลายๆ คนมาจนถึงปัจจุบัน
ในการออกอัลบั้มนี้ เก่ง และร็อค ทั้งร้องเพลงและเล่นกีตาร์เอง ซึ่งเรียกได้ว่า เป็นศิลปินคู่หูดูโอเด็กวงแรกที่เล่นกีตาร์ด้วยตัวเองของไทย และเป็นศิลปินที่อายุน้อยที่สุดของวงการเพลงเมืองไทยในตอนนั้น  เลยทีเดียว (ร็อค อายุเพียง 9 ปี ส่วน เก่ง อายุ 14 ปี)
สองหนุ่มน้อยวงลูกหินก็ได้มีโอกาสร่วมงานกับศิลปินวัยรุ่น 22 คนของค่ายแกรมมี่ในยุคนั้น ออกอัลบั้ม Cheer  ซึ่งเป็นโปรเจกต์พิเศษของค่าย  โดยวงลูกหินได้มีส่วนร่วมร้องเพลง "We come to cheer" (รวมศิลปิน), เพลง "Boom" (รวมศิลปิน) และเพลง "โห่" (ร่วมกับ นาตาลี สติเบิร์ท) และต่อมา ค่ายแกรมมี่ได้จัดแสดงคอนเสิร์ต CHEER Greet Toom Boom ใน ปี พ.ศ. 2544 ด้วย
ผลงานเพลง > นักร้องเดี่ยว

ปี พ.ศ. 2555 ออกอัลบั้มเดี่ยว ในชื่ออัลบั้มว่า A Trip with Keng ในสังกัดค่ายเพลงสหภาพดนตรี โดยมี ดี้-นิติพงษ์ ห่อนาค รับหน้าที่ดูแลการผลิตและเป็นโปรดิวเซอร์ให้  และดี้ ยังร่วมกำกับมิวสิกวิดีโอเพลงแรกคือเพลง "ที่ตรงนี้ว่างเสมอ" อีกด้วย    ในอัลบั้มนี้ ยังมีเพลง "ก้อนหินของฉัน" ซึ่งถือเป็นอีกเพลงที่สร้างชื่อให้เก่ง เพลงนี้แต่งโดย ดี้-นิติพงษ์ เป็นเพลงแก้ของเพลง "ก้อนหินก้อนนั้น" ของโรส-ศิรินทิพย์ หาญประดิษฐ์ ที่แต่งโดย ดี้-นิติพงษ์ เช่นกัน
ปี พ.ศ. 2561 เก่ง อธิป ได้หวนกลับมาเดินทางตามความฝันในการเป็นศิลปินเต็มตัวอีกครั้ง ในชื่อ "Atip อธิป" โดยได้ทำงานร่วมกับโปรดิวเซอร์เพลงชื่อดัง ม่อน-มุรธา ร่วมรักษ์ เพลงทุกเพลงในนามศิลปินอิสระนี้ เก่งจะมีส่วนในการแต่งเนื้อร้อง ทำนอง เรียบเรียงเองทั้งหมด ซิงเกิลเพลงแรกของเก่งในนาม "อธิป" คือเพลง "สามฤดู"   เพลงที่สอง คือเพลง "รักไม่มีเสียง"   และ ในปี พ.ศ. 2562 เพลง "ทำบุญด้วยอะไร"    ล่าสุด ปี พ.ศ. 2563 คือ เพลง "ที่ว่างข้างฉัน"
ผลงานเพลง > ซิงเกิลรับเชิญ

ปี พ.ศ. 2559 เพลง "เป็นเพราะฝน" (Teardrops) ของวงโพลีแคต (Polycat) โดยการทำดนตรีและเรียบเรียงใหม่ของกลุ่ม Madpuppet Studio
ปี พ.ศ. 2561 เพลง "สามฤดู" เรียบเรียงทำนองใหม่ในเวอร์ชันอะคูสติก และขับร้องร่วมกับพลอยชมพู (Jannine Wiegel) เน็ตไอดอล นักร้องชื่อดัง
ปี พ.ศ. 2563 เพลง "Live And Learn (ลีฟ แอนด์ เลิร์น)" ของบอย โกสิยพงษ์ โดยนำมาเรียบเรียงดนตรีและการร้องใหม่ ร้องร่วมกับปอ อรรณพ ทองบริสุทธิ์ แชมป์ AF7
สตูดิโออัลบั้ม > อัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| ลูกหิน | • วางจำหน่าย: 2544 • รูปแบบ: เทปคาสเซ็ท  • ค่าย: จีเอ็มเอ็ม แกรมมี่   | รายชื่อเพลง  1. Say โจ๊ะ  2. ฮือ...ฮือ  3. ตกม้า (ฮี ฮี)  4. ทำไมมาบอกตอนนี้  5. รักไม่มีวันหมดอายุ  6. วัวบ้า  7. ยังไม่สิ้นกลิ่นน้ำตา  8. เก็บความรู้สึกไม่เก่ง  9. เบื่อตัวเอง  10. ลูกหิน  |
| A Trip with Keng | • วางจำหน่าย: 2556   • รูปแบบ: ซีดี, ดิจิตอลดาวน์โหลด   • ค่าย: สหภาพดนตรี   | รายชื่อเพลง  1. ที่ตรงนี้ว่างเสมอ  2. สยบ  3. เธอยังไหว  4. คืนนี้ไม่มีพระจันทร์  5. ที่สุดก็เจอเธอ  6. คืนวันอังคาร  7. เจ็บเท่าที่จะเจ็บได้  8. แล้วแต่เธอ  9. ก้อนหินของฉัน  10. อยากเดินช้าๆ  11. ละลาย  |
สตูดิโออัลบั้ม > ซิงเกิล

| ปี | ชื่อเพลง | อัลบั้ม |
| --- | --- | --- |
| 2561 | สามฤดู | ไม่มีอัลบั้ม |
|  | รักไม่มีเสียง | ไม่มีอัลบั้ม |
| 2562 | ทำบุญด้วยอะไร | ไม่มีอัลบั้ม |
| 2563 | ที่ว่างข้างฉัน | ไม่มีอัลบั้ม |
สตูดิโออัลบั้ม > เพลงประกอบละคร

| ปี | ชื่อเพลง | อัลบั้ม |
| --- | --- | --- |
| 2552 | หากใจเรารักกัน  (ประกอบละคร สะใภ้ไกลปืนเที่ยง ลูกไม้เปลี่ยนสี) | ไม่มีอัลบั้ม |
| 2554 | คนอุ่นของเธอ   (ประกอบละคร กุหลาบร้ายกลายรัก) | ไม่มีอัลบั้ม |
สตูดิโออัลบั้ม > โฆษณา

โออิชิกรีนทีองุ่นเคียวโฮ
โรลเลอร์โคสเตอร์
ฟันโอ คุกกี้แซนวิช
ครีมบำรุงผิว วาสลีน เม็น
Oriental Princess For Men
น้ำยาล้านจาน ปินโต้
ครีมอาบน้ำ โชกุบุสซึ ฟอร์เมน
ร้านอาหารบุฟเฟ่ Sukishi
ลูกอม Kopiko Coffee
น้ำแอปเปิ้ล มาลี
น้ำผสมวิตามิน B'lue
เครื่องใช้ไฟฟ้า Panasonic
คอนเสิร์ต

22 กุมภาพันธ์ 2556 คอนเสิร์ต ทีวี 3 สัญจร จังหวัดมหาสารคาม จัดขึ้น ลานหน้าศูนย์การค้าเสริมไทยคอมเพล็กซ์ อำเภอเมือง จังหวัดมหาสารคาม
31 พฤษภาคม-1 มิถุนายน 2556 คอนเสิร์ตแจ๊สระดับอินเตอร์ HUA HIN JAZZ FESTIVAL ถูกจัดขึ้น ณ บริเวณชายหาดหัวหิน จังหวัดประจวบคีรีขันธ์
11 ธันวาคม 2561 มินิคอนเสิร์ต ภายใต้แคมเปญ รพ.ราชวิถี ต่อชีวิต เติมบุญ คูณ2 ซึ่งเป็นกิจกรรมหนึ่งในโครงการ รพ.ราชวิถี ดีต่อใจ ได้ต่อบุญ ปี2 จัดขึ้น ณ บริเวณลานอเนกประสงค์ โรงพยาบาลราชวิถี
8 ธันวาคม 2562 คอนเสิร์ตการกุศลเพื่อเด็กปากแหว่ง เพดานโหว่ Together as One for Children Presented by Rotary in Thailand
ผลงานอื่นๆ ในวงการบันเทิง > นักแต่งเพลง และโปรดิวเซอร์เพลง

เก่ง อธิป ได้ทำงานในฐานะนักแต่ง โดยเริ่มตั้งแต่การมีส่วนร่วมในการแต่งทำนองเพลงในอัลบั้ม A Trip with Keng ซึ่งเป็นอัลบั้มเดี่ยวของเขาเอง ได้แก่ เพลง "ที่สุดก็เจอเธอ", เพลง "เธอยังไหว", เพลง "ละลาย", และ เพลง "อยากเดินช้าๆ" และเก่งได้แต่งทำนองเพลงให้แก่ศิลปินอื่น ได้แก่ เพลง "วันนี้..วันสุดท้าย" ของเบล สุพล และ เพลง "หนึ่งคำถามสองคำตอบ" ของชิน ชินวุฒ ด้วย
ล่าสุด ปี พ.ศ. 2563 เก่งได้เป็นโปรดิวเซอร์เพลงและเป็นผู้เรียบเรียงทำนองเพลง "Live And Learn (ลีฟ แอนด์ เลิร์น)" ของ บอย โกสิยพงษ์ โดยเขาร้องร่วมกับ ปอ อรรณพ ทองบริสุทธิ์ แชมป์ AF7
วิทยากร

เก่ง อธิป ได้เป็นวิทยากรในงาน "ธรรมะ-ทำมั้ย-ไม่ธรรมดา" จัดในปี 2562
เขตเท็นรีว

| เขตเท็นรีว 天竜区 |
| --- | --- |
เขต
รถไฟสายเท็นรีวฮามานาโกะข้ามแม่น้ำฟูตามาตะที่ฟูตามาตะโจ เขตเท็นรีว
ที่ตั้งของเขตเท็นรีว (เน้นสีม่วง) ในนครฮามามัตสึ
เขตเท็นรีวที่ตั้งของเขตเท็นรีวในประเทศญี่ปุ่น
พิกัด: 35°5′44″N 137°47′49″E﻿ / ﻿35.09556°N 137.79694°E﻿ / 35.09556; 137.79694
ประเทศ:  ญี่ปุ่น
ภูมิภาค: ชูบุ
จังหวัด:  ชิซูโอกะ
นคร:  ฮามามัตสึ
พื้นที่
 • ทั้งหมด: 943.84 ตร.กม. (364.42 ตร.ไมล์)
ประชากร (1 ธันวาคม ค.ศ. 2019)
 • ทั้งหมด: 27,264 คน
 • ความหนาแน่น: 29 คน/ตร.กม. (75 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
ที่อยู่สำนักงาน: 305 Futamata-cho, Tenryū-ku , Hamamatsu, Shizuoka 431-3392  
ภูมิอากาศ: Cfa
เว็บไซต์: www.city.hamamatsu.shizuoka.jp/ward/tenryuku/index.html
เขตเท็นรีว (ญี่ปุ่น: 天竜区) เป็นหนึ่งในสามเขตของนครฮามามัตสึ จังหวัดชิซูโอกะ ประเทศญี่ปุ่น ตั้งอยู่ทางตอนเหนือของฮามามัตสึ พื้นที่ส่วนใหญ่ปกคลุมไปด้วยป่าไม้
ประวัติ

เขตเท็นรีวก่อตั้งขึ้นเมื่อวันที่ 1 เมษายน ค.ศ. 2007 เดิมประกอบด้วยเทศบาล 5 แห่ง ได้แก่ นครเท็นรีว เมืองซากูมะ เมืองฮารูโนะ เมืองมิซากูโบะ และหมู่บ้านทัตสึยามะ ซึ่งได้ผนวกเข้ากับนครฮามามัตสึเมื่อวันที่ 1 กรกฎาคม ค.ศ. 2005
ภูมิศาสตร์

เขตเท็นรีวมีพื้นที่ 943.84 ตารางกิโลเมตร ซึ่งเป็นเขตที่มีพื้นที่ใหญ่ที่สุดในบรรดาเขตทั้งเจ็ดของฮามามัตสึ ใน ค.ศ. 2009 มีประชากรจำนวน 34,936 คน และมีความหนาแน่นของประชากร 28.9 คนต่อตารางกิโลเมตร เขตเท็นรีวมีพื้นที่ป่าหนาแน่น จึงมีการทำอุตสาหกรรมป่าไม้ ซึ่งเป็นหนึ่งในอุตสาหกรรมหลักของฮามามัตสึ นอกจากนี้ ยังมีเขื่อนหลายแห่งที่ต้นน้ำของแม่น้ำเท็นรีว ซึ่งผลิตพลังงานไฟฟ้าพลังน้ำให้แก่โครงข่ายไฟฟ้าของบริษัทชูบุเด็นเรียวกุ (中部電力)
ภูมิศาสตร์ > อาณาเขตติดต่อ

จังหวัดชิซูโอกะ
เขตคิตะ และเขตฮามากิตะ ของนครฮามามัตสึ
นครชิมาดะ นครอิวาตะ เมืองโมริ และเมืองคาวาเนฮง
จังหวัดไอจิ
นครชินชิโระ เมืองโทเอ และหมู่บ้านโทโยเนะ
จังหวัดนางาโนะ
นครอีดะ และหมู่บ้านเท็นรีว
การขนส่ง > รถไฟ

เขตเท็นรีวมีรถไฟให้บริการ ได้แก่ สายอีดะของบริษัทรถไฟญี่ปุ่นตอนกลาง 13 สถานี, รถไฟเท็นรีวฮามานาโกะ สายเท็นรีวฮามานาโกะ 3 สถานี และทางรถไฟเอ็นชู 1 สถานี
แหล่งข้อมูลอื่น

浜松市／天竜区役所 เก็บถาวร 2010-01-03 ที่ เวย์แบ็กแมชชีน (ในภาษาญี่ปุ่น)
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เปอร์เซีย (แก้ความกำกวม)

เปอร์เซีย อาจหมายถึง
ชื่อเดิมของ ประเทศอิหร่าน
จักรวรรดิเปอร์เซีย
คาบสมุทรเปอร์เซีย
นอกจากนี้พันธุ์แมว
แมวเปอร์เซีย
และสถานที่อื่นๆ ในสหรัฐอเมริกา สะกด Persia
เมืองเพอร์เซีย รัฐไอโอวา
เมืองเพอร์เซีย รัฐนิวยอร์ก
เมืองเพอร์เซีย รัฐแคลิฟอร์เนีย
อาเมะ โนะ อูซูเมะ

| อาเมะ-โนะ-อูซูเมะ |
| --- | --- |
เทพีแห่งรุ่งอรุณ การทำสมาธิ และศิลปะ
รูปปั้นของเทพีอาเมะ-โนะ-อูซูะเมะที่ศาลเจ้าอามะ-โนะ-อิวาโตะ
คู่ครอง: ซารูตาฮิโกะ โอกามิ
เทพที่เทียบเท่าในความเชื่ออื่น
เทียบเท่าในกรีก: อีออส
เทียบเท่าในโรมัน: ออโรรา
เทียบเท่าในศาสนาฮินดู: อุษาเทวี
อาเมะ-โนะ-อูซูเมะ-โนะ-มิโกโตะ (ญี่ปุ่น: 天宇受売命, 天鈿女命; โรมาจิ: Ame-no-Uzume-no-Mikoto) เป็นเทพีแห่งรุ่งอรุณ ความรื่นเริง การทำสมาธิ และศิลปะในลัทธิชินโตของประเทศญี่ปุ่น และเป็นภรรยาของเทพซารูตาฮิโกะ โอกามิ  เป็นเทพีที่มีชื่อเสียงจากความเกี่ยวข้องกับเรื่องราวการหลบซ่อนตัวของอามาเตราซุ โอมิกามิ เทพีแห่งดวงอาทิตย์ ชื่อของพระนางยังเรียกได้อีกชื่อเป็น อามะ-โนะ-อูซูเมะ และยังมีอีกชื่อว่า โอมินาโมนะ-โนะ-โอกามิ  เทพแห่งอินาริ  ซึ่งอาจจะมีที่มาจากความสัมพันธ์กับสามีของพระนาง
ตำนาน > อามาเตราซุและถ้ำ

เทพแห่งพายุซูซาโนโอะ น้องชายของเทพีอามาเตราซุ ได้ทำลายทุ่งนาของอามาเตราซุ ถลกหนังม้าขว้างไปที่เครื่องทอผ้าของพระนาง และสังหารหญิงรับใช้คนหนึ่งของพระนางอย่างโหดเหี้ยมเนื่องจากการวิวาทระหว่างทั้งสอง ฝ่ายเทพีอามาเตราซุโกรธมากและหนีไปหลบในถ้ำหินสวรรค์ อามะ-โนะ-อิวาโตะ โลกที่ไร้แสงสว่างจากดวงอาทิตย์พลันมืดมิดและเหล่าทวยเทพก็ไม่สามารถเกลี้ยกล่อมอามาเตราซุให้ออกจากที่ซ่อนได้
เทพีอูซูเมะผู้เฉลียวฉลาดจึงคว่ำถังน้ำใกล้ทางเข้าถ้ำและเริ่มร่ายรำบนนั้น ฉีกอาภรณ์ของพระนางออกต่อหน้าเทพองค์อื่น ๆ เหล่าเทพเห็นว่าตลกมากก็หัวเราะเสียงดัง ว่ากันว่าการร่ายรำนี้เป็นการริเริ่มของระบำคางูระ อันเป็นการร่ายรำในพิธีกรรมของญี่ปุ่น
เทพีอูซูเมะแขวนกระจกสัมฤทธิ์และมณีหยกขัดเงาที่งดงาม ฝ่ายเทพีอามาเตราซุได้ยินเสียงรื่นเริงด้านนอกจึงมองออกไปเพื่อดูว่าเกิดอะไรขึ้น เมื่อพระนางเปิดถ้ำก็เห็นมณีและเงาสะท้อนอันงดงามของพระนางบนกระจกที่เทพีอูซูเมะแขวนไว้บนต้นไม้ จึงค่อย ๆ เดินออกมาจากที่ซ่อนของพระนาง
ในขณะเดียวกัน เทพอาเมะ-โนะ-ทาจิการาโอะ-โนะ-มิโกโตะก็รีบเข้าไปปิดถ้ำที่อยู่ด้านหลังหลังพระนางเพื่อไม่ให้พระนางหนีกลับเข้าไปหลบข้างในได้อีก เทพอีกองค์ผูกเชือกวิเศษชิเมนาวะไว้ตรงทางเข้าถ้ำ เทพอาเมะ-โนะ-โคยาเนะ-โนะ-มิโกโตะและเทพอาเมะ-โนะ-ฟูโตดามะ-โนะ-มิโกโตะได้ขอร้องให้เทพีอามาเตราซุกลับมาเข้าร่วมกับเหล่าเทพอีกครั้ง พระนางตกลงและแสงสว่างก็กลับคืนสู่โลก
ตำนาน > อูซูเมะและซารูตาฮิโกะ

เทพอามาเตราซุสั่งให้เทพีอูซูเมะร่วมเดินทางไปส่งนินิงิ หลานชายของพระนางในการเดินทางมายังโลก ขบวนมุ่งหน้าไปที่อาเมะ-โนะ-อูกิฮาชิ ("สะพานลอยแห่งสวรรค์") เพื่อที่จะมุ่งหน้าไปยังโลก แต่เทพซารูตาฮิโกะขวางไว้ อูซูเมะเข้ามาหาและเกลี้ยกล่อมให้ซารูตาฮิโกะเปิดทางให้นินิงิผ่าน ในเรื่องเล่ากระแสอื่น อูซูเมะได้เข้าไปเกี้ยวพาราสีซารูตาฮิโกะ
ต่อมาอูซูเมะและซารูตาฮิโกะแต่งงานกัน ทั้งคู่เป็นต้นตระกูลของตระกูลซารูเมะ
การสักการะ

ปัจจุบันยังมีการสักการะเทพีอาเมะ-โนะอูซูเมะในฐานะเทพในลัทธิชินโต
มีศาลเจ้าหลายแห่งที่สร้างอุทิศให้กับเทพีอูซูเมะ เช่น ศาลเจ้าชิโยะ ศาลเจ้าสึบากิแห่งอเมริกา และศาลเจ้าสึบากิ
ความคล้ายคลึงกับศาสนาพราหมณ์

นักนิรุกติศาสตร์ไมเคิล วิตเซลกล่าวว่าอูซูเมะมีความเกี่ยวข้องอย่างมากกับอุษาเทวี เทพีของศาสนาพราหมณ์ ซึ่งมีต้นแบบมาจากเทพี Hausos (*h₂éwsōs)  ในเทพปรณัมของโปรโต-อินโด-ยูโรเปียน เทพีทั้งสององค์มีความคล้ายคลึงในหลายแง่มุม เช่น ถ้ำ (วลา/อิวาโตะ) และการเผยหน้าอกอันเป็นสัญลักษณ์ของมิตรภาพ วิตเซลเสนอว่าศาสนาญี่ปุ่นและศาสนาพราหมณ์มีความเกี่ยวข้องอย่างใกล้ชิดมากกว่าเมื่อเทียบกับเทพปรณัมอื่นในกลุ่มที่วิตเซลเรียกว่า Laurasian mythology และที่มาของเทพปรณัมทั้งสองอาจสืบย้อนไปถึงยุคอินโด-อิหร่านเมื่อราว 2000 ปีก่อนคริสตกาล และทำให้เทพีอูซูเมะมีความคล้ายคลึงกับเทพีอีออสในเทพปรณัมกรีกและออโรราในเทพปรณัมโรมัน